1.számú melléklet

1943 óta küzdöttem azért, hogy a fizikai valóság tudásának birtokában nemzetünk, szeretett hazánk a világ leggazdagabb országává váljék.

E nagy szavak a lehetőségek realitásának vizsgálata és megvalósítása nélkül nevetségesnek tűnnek.

Az utolsó 60 év alatt ötször fordultam a Magyar Tudományos Akadémiához e célból. Ezek dokumentációit őrzöm. Az utolsót 2005. évből, melyben nagy munkám elismerése mellett kitérő választ kaptam. Elismerést nem kértem.

Mivel 87. évemben infarktussal és agyvérzéssel részlegesen lebénultam, közlöm, hogy ha nemzetem „tudós-világa” most is cserben hagy, kérésemmel a világ két legnagyobb bölcs nemzetéhez (Kína és India) fordulok segítségért az emberiség javára.

Az energianyerésnek egy olyan tucatnyi megoldása van, mely csak az új fizikával magyarázható. Az „új fizika” törvényei és okai, filozófiája, az „Új Fizikai Világkép és Egységes Térelmélet” leírásban megismerhetők (<http://www.ujfizika.hu>) !

Nemzetünknek szüksége van egy olyan központi fizikai kutatóintézetre, mely összegyűjti a nemzet logikus gondolkodásban (filozófia), fizikában, technikában élenjáró hazáját szerető szakembereket, akik remélhetőleg évről-évre több értéket hoznak létre, mint az intézet fenntartási költsége. Remélhetőleg intézetünk a fizikai valóság ismeretének birtokában lépéselőnybe kerül a világ többi nemzetének emberiség javára szolgáló nemes versenyében, annak ellenére, hogy nem birtokoljuk a leírhatatlanul költséges részecske-gyorsítókat, melyeknek kutatási eredményei a hibás filozófiák és a modern fizika értelmezései miatt az „új fizikával” felülvizsgálatra kényszerülnek! A korlátlan energianyeréshez az „új fizika” tudásának birtokában egyelőre nem szükséges a Föld élővilágára veszélyes maghasadásos és magfúziós megoldás, mert már egy tucatnyi szabadalmazott és nem szabadalmazott megoldás létezik, mely az olcsó energianyerést biztosítja.

„Új fizikának” nevezzük a klasszikus fizikával részben megegyező, a ma oktatott modern fizikának ellentmondó, minden jelenséget és fizikai törvényt okozati oldalról megmagyarázó, csak éter-részecskéket és elektronokat mint elemi részecskéket elismerő fizikát.

Az „új fizika” több mint száz új állítást tartalmaz a ma oktatott fizikával szemben, ezért elméletnek is nevezhetjük és ez nem szabadalmazható! Ezért nem ismerjük el a gyakorlatban működő energiát szolgáltató szabadalmazott eljárásokat védő jogot, melynek működési elve csak az „új fizikával” magyarázható és ez a magyarokat illetné!